इंटरनेट की अद्भुत क्षमता को अहिंसक और सतत विकास को बढ़ावा देने के लिए कार्यान्वित करना व्यक्तियों और संगठनों के नैतिक आत्मनिग्रही आचार पर निर्भर है। अत: इस पुस्तक में सूचना प्रौद्योगिकी के भविष्य पर चिंतन भी प्रस्तुत किया गया है, जो कि गांधी के सत्याग्रह और स्वराज दूरदर्शितापूर्ण विचारों पर आधारित हैं। मैं एक और बात पर जोर देना चाहूंगा-यह पुस्तक गत वर्षोंकी प्रतिमा के बारे में अकर्मण्य अकादमिक कौतुहल नहीं है। यह सक्रिय होने और सेवा करने की एक पुकार है, जो मेरे विचारों पर आधारित है कि गांधी भारत और विश्व के लिए आज और कल में क्या मतलब रखते हैं। विशेष रूप से हमारे देश को अगर भूतकाल में की गई अपनी गलतियों या पश्चिम की गलतियों को नहीं दोहराना है तो उसे गांधी की सीख की प्रांसगिकता पुन: खोजनी होगी।